Ανακοίνωση για την έναρξη επανεξέτασης των μέτρων αντιντάμπινγκ που εφαρμόζονται στις εισαγωγές εξαρτημάτων σωληνώσεων από ελατό χυτοσίδηρο με σπείρωμα καταγωγής Βραζιλίας, Τσεχικής Δημοκρατίας, Ιαπωνίας, Λαϊκής Δημοκρατίας της Κίνας, Δημοκρατίας της Κορέας και Ταϊλάνδης

(2001/C 342/03)

1. Λόγοι της επανεξέτασης

Στις 26 Μαρτίου 2001, η Επιτροπή έλαβε αίτηση από έναν παραγωγό-εξαγωγέα εξαρτημάτων σωληνώσεων στην Τσεχική Δημοκρατία, δηλαδή από την εταιρεία Moravske Zelezarny AS, για την τροποποίηση του οριστικού δασμού αντιντάμπινγκ που έχει επιβληθεί με τον κανονισμό (ΕΚ) αριθ. 1784/2000 του Συμβουλίου της 11ης Αυγούστου 2000(1).

Γίνεται αναφορά στο γεγονός ότι το αρμόδιο όργανο επίλυσης διαφορών του Παγκόσμιου Οργανισμού Εμπορίου (ΠΟΕ) ενέκρινε μία έκθεση του δευτεροβάθμιου δικαιοδοτικού οργάνου και μία έκθεση της ειδικής ομάδας όπως τροποποιήθηκε από την έκθεση του δευτεροβάθμιου δικαιοδοτικού οργάνου στην υπόθεση "Ευρωπαϊκές Κοινότητες - Μέτρα αντιντάμπινγκ στις εισαγωγές βαμβακερών πανικών κρεβατιού από την Ινδία"(2) ("Εκθέσεις") και ειδικότερα στη νομική ερμηνεία που δίνεται σ' αυτές τις εκθέσεις στα άρθρα 2.2.2.ii) και 2.4.2 της συμφωνίας αντιντάμπινγκ του ΠΟΕ. Σχετικά με αυτό, ο παραγωγός εξαγωγέας ζήτησε επανεξέταση με το επιχείρημα ότι ο ατομικός του συντελεστής δασμού αντιντάμπινγκ στηρίζεται σε μία μέθοδο η οποία δεν συμφωνεί με τα συμπεράσματα των προαναφερόμενων εκθέσεων.

Με βάση την ανωτέρω έκθεση, η Επιτροπή, σύμφωνα με το άρθρο 2 του κανονισμού (ΕΚ) αριθ. 1515/2001 του Συμβουλίου της 23ης Ιουλίου 2001(3), έκρινε σκόπιμο να διενεργήσει επανεξέταση όσον αφορά τα οριστικά μέτρα αντιντάμπινγκ που επιβλήθηκαν στις εισαγωγές εξαρτημάτων σωληνώσεων από ελατό χυτοσίδηρο με σπείρωμα καταγωγής Βραζιλίας, Τσεχικής Δημοκρατίας, Ιαπωνίας, Λαϊκής Δημοκρατίας της Κίνας, Δημοκρατίας της Κορέας και Ταϊλάνδης ("οι εν λόγω χώρες").

2. Πεδίο εφαρμογής της επανεξέτασης

Η επανεξέταση περιορίζεται στην εξέταση του ντάμπινγκ που έχουν ασκήσει αυτοί οι παραγωγοί-εξαγωγείς στις εν λόγω χώρες των οποίων οι συντελεστές δασμού στηρίζονται σε μεθοδολογία αντιντάμπινγκ που εξετάζεται στις εκθέσεις και οι οποίοι έχουν υποβάλει πλήρη απάντηση στο ερωτηματολόγιο εντός των προθεσμιών που καθορίζονται στο σημείο 6 α) στοιχεία i) και ii) της παρούσας ανακοίνωσης. Τα μέρη που υπόκεινται σε υπόλοιπο δασμού μπορούν να καλυφθούν επίσης από το πεδίο αυτής της επανεξέτασης στο βαθμό που είναι αναγκαίο να αναθεωρηθεί ο συντελεστής του υπόλοιπο δασμού για να ληφθούν υπόψη τα συμπεράσματα όσον αφορά το ατομικό περιθώριο του ντάμπινγκ. Η έρευνα θα καλύψει την περίοδο από την 1η Ιανουαρίου 2001 έως τις 30 Σεπτεμβρίου 2001.

3. Προϊόν

Το προϊόν που αποτελεί αντικείμενο της επανεξέτασης είναι τα εξαρτήματα σωληνώσεων από ελατό χυτοσίδηρο με σπείρωμα καταγωγής Βραζιλίας, Τσεχικής Δημοκρατίας, Ιαπωνίας, Λαϊκής Δημοκρατίας της Κίνας, Δημοκρατίας της Κορέας και Ταϊλάνδης ("εξαρτήματα σωληνώσεων" ή "το υπό εξέταση προϊόν"), που υπάγεται προς το παρόν στον κωδικό ΣΟ ex 7307 19 10 (κωδικός Taric 7307 19 10 10 ). Ο εν λόγω κωδικός ΣΟ παρατίθεται για πληροφοριακούς και μόνο λόγους.

4. Ισχύοντα μέτρα

Με τον κανονισμό (ΕΚ) αριθ. 1784/2000 της 11ης Αυγούστου 2000, το Συμβούλιο επέβαλε οριστικά μέτρα αντιντάμπινγκ στις εισαγωγές εξαρτημάτων σωληνώσεων από ελατό χυτοσίδηρο με σπείρωμα καταγωγής Βραζιλίας, Τσεχικής Δημοκρατίας, Ιαπωνίας, Λαϊκής Δημοκρατίας της Κίνας, Δημοκρατίας της Κορέας και Ταϊλάνδης. Τα μέτρα θεσπίστηκαν σύμφωνα με τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(4) ("ο βασικός κανονισμός").

5. Διαδικασία

Η Επιτροπή μετά από διαβουλεύσεις με τη συμβουλευτική επιτροπή, κινεί μερική επανεξέταση σύμφωνα με το άρθρο 2 παράγραφος 3 του κανονισμού (ΕΚ) αριθ. 1515/2001.

Η έρευνα θα καθορίσει αν και μέχρι ποιο βαθμό είναι σκόπιμο να τροποποιηθεί το επίπεδο του δασμού αντιντάμπινγκ που εφαρμόζεται στα μέτρα τα οποία καλύπτονται από το πεδίο της επανεξέτασης που αναφέρεται στο σημείο 2 της παρούσας ανακοίνωσης.

α) Ερωτηματολόγια

Για να διευκολύνει τη συνεργασία των μερών (αν επιθυμούν να επωφεληθούν από αυτήν την ευκαιρία), η Επιτροπή θα αποστείλει ερωτηματολόγια σε όλους τους γνωστούς παραγωγούς-εξαγωγείς στη Βραζιλία, Τσεχική Δημοκρατία, Ιαπωνία, Λαϊκή Δημοκρατία της Κίνας, Δημοκρατία της Κορέας και στην Ταϊλάνδη και σε όλες τις ενώσεις παραγωγών-εξαγωγέων που συμμετείχαν στην έρευνα η οποία οδήγησε στα ισχύοντα μέτρα, καθώς και στις αρχές των εν λόγω χωρών.

Εν πάση περιπτώσει, όλα τα ενδιαφερόμενα μέρη τα οποία επιθυμούν να συνεργαστούν με την παρούσα έρευνα πρέπει να επικοινωνήσουν πάραυτα με την Επιτροπή με φαξ και αν χρειαστεί να ζητήσουν ερωτηματολόγιο εντός της προθεσμίας που καθορίζεται στο σημείο 6 α) στοιχείο i), δεδομένου ότι οι προθεσμίες που καθορίζονται στο σημείο 6 α) στοιχείο ii) της παρούσας ανακοίνωσης, ισχύουν για όλα τα ενδιαφερόμενα μέρη.

β) Συγκέντρωση πληροφοριών και ακροάσεις

Όλα τα ενδιαφερόμενα μέρη καλούνται να γνωστοποιήσουν τις απόψεις τους, να υποβάλουν πληροφορίες πέραν των απαντήσεων στο ερωτηματολόγιο και να παράσχουν αποδεικτικά στοιχεία. Αυτές οι πληροφορίες και τα αποδεικτικά στοιχεία πρέπει να υποβληθούν στην Επιτροπή εντός της προθεσμίας που καθορίζεται στο σημείο 6 α) ii) της παρούσας ανακοίνωσης.

Επιπλέον, η Επιτροπή μπορεί να δεχθεί σε ακρόαση τα ενδιαφερόμενα μέρη, υπό την προϋπόθεση ότι θα υποβάλουν αίτηση ότι υπάρχουν ειδικοί λόγοι για να γίνουν δεκτά σε ακρόαση. Αυτή η αίτηση πρέπει να υποβληθεί εντός της προθεσμίας που καθορίζεται στο σημείο 6 β) iii) της παρούσας ανακοίνωσης.

γ) Επιλογή τρίτης χώρας με οικονομία της αγοράς

Στην προηγούμενη έρευνα είχε χρησιμοποιηθεί η Ταϊλάνδη ως η κατάλληλη χώρα με οικονομία αγοράς για τον καθορισμό της κανονικής αξίας όσον αφορά τη Λαϊκή Δημοκρατία της Κίνας. Η Επιτροπή προβλέπει να χρησιμοποιήσει και πάλι την Ταϊλάνδη για το σκοπό αυτό σύμφωνα με το άρθρο 2 παράγραφος 7 του βασικού κανονισμού. Τα ενδιαφερόμενα μέρη καλούνται να υποβάλουν τις παρατηρήσεις τους σχετικά με την καταλληλότητα της επιλογής αυτής εντός της ειδικής προθεσμίας που ορίζεται στο σημείο 6 β) της παρούσας ανακοίνωσης.

δ) Καθεστώς οικονομίας αγοράς

Όσον αφορά τους παραγωγούς της Λαϊκής Δημοκρατίας της Κίνας οι οποίοι ισχυρίζονται, και προσκομίζουν επαρκή αποδεικτικά στοιχεία, ότι αναπτύσσουν δραστηριότητες υπό συνθήκες οικονομίας αγοράς, ήτοι πληρούν τα κριτήρια που καθορίζονται στο άρθρο 2 παράγραφος 7 στοιχείο γ) του βασικού κανονισμού, η κανονική αξία καθορίζεται σύμφωνα με το άρθρο 2 παράγραφος 7 στοιχείο β) του βασικού κανονισμού. Οι παραγωγοί-εξαγωγείς που προτίθενται να υποβάλουν δεόντως τεκμηριωμένες αιτήσεις, οφείλουν να το πράξουν εντός της ειδικής προθεσμίας που ορίζεται στο σημείο 6 γ) της παρούσας ανακοίνωσης. Η Επιτροπή θα αποστείλει έντυπα αιτήσεων σε όλους τους γνωστούς παραγωγούς-εξαγωγείς στη Λαϊκή Δημοκρατία της Κίνας και σε όλες τις γνωστές ενώσεις των παραγωγών-εξαγωγέων, καθώς και στις αρχές της Λαϊκής Δημοκρατίας της Κίνας.

Εν πάση περιπτώσει, όλα τα ενδιαφερόμενα μέρη πρέπει να επικοινωνήσουν πάραυτα με την Επιτροπή με φαξ και αν χρειαστεί να ζητήσουν ερωτηματολόγιο εντός της προθεσμίας που καθορίζεται στο σημείο 6 α) i), δεδομένου ότι οι προθεσμίες που καθορίζονται στο σημείο 6γ) της παρούσας ανακοίνωσης, ισχύουν για όλα τα ενδιαφερόμενα μέρη που ζητούν να τους αναγνωρισθεί το καθεστώς οικονομίας αγοράς.

6. Προθεσμίες

α) Γενική προθεσμία

i) Αίτηση ερωτηματολογίου από τα μέρη ή εντύπου αιτήσεως

Όλα τα ενδιαφερόμενα μέρη θα πρέπει να ζητήσουν ερωτηματολόγιο ή το έντυπο της αίτησης το συντομότερο δυνατόν, και το αργότερο εντός 15 ημερών από τη δημοσίευση της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων.

ii) Τα μέρη οφείλουν να αναγγελθούν, να υποβάλουν απαντήσεις στο ερωτηματολόγιο και οποιαδήποτε άλλη πληροφορία

Όλα τα ενδιαφερόμενα μέρη, για να ληφθούν υπόψη οι παρατηρήσεις τους κατά τη διάρκεια της έρευνας, πρέπει να αναγγελθούν στην Επιτροπή, να υποβάλουν τις απόψεις τους και να απαντήσουν στα ερωτηματολόγια ή να υποβάλουν άλλες πληροφορίες εντός 40 ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων, εκτός εάν υπάρχει διαφορετική πρόβλεψη. Εφιστάται η προσοχή στο γεγονός ότι η άσκηση των διαδικαστικών δικαιωμάτων της παρούσας διαδικασίας, εξαρτάται από το αν το ενδιαφερόμενο μέρος αναγγελθεί εντός της προαναφερθείσας περιόδου.

iii) Ακροάσεις

Όλα τα ενδιαφερόμενα μέρη μπορούν επίσης να ζητήσουν, εντός προθεσμίας 40 ημερών, να γίνουν δεκτά σε ακρόαση από την Επιτροπή.

β) Ειδική προθεσμία για την επιλογή τρίτης χώρας με οικονομία της αγοράς

Τα μέρη που συμμετέχουν στην έρευνα μπορεί να επιθυμούν να διατυπώσουν παρατηρήσεις σχετικά με την καταλληλότητα της Ταϊλάνδης, η οποία όπως αναφέρθηκε στο σημείο 5 στοιχείο γ) της παρούσας ανακοίνωσης, προβλέπεται να χρησιμοποιηθεί ως κατάλληλη χώρα με οικονομία αγοράς για τον καθορισμό της κανονικής αξίας όσον αφορά τη Λαϊκή Δημοκρατία της Κίνας. Αυτές οι παρατηρήσεις πρέπει να φθάσουν στην Επιτροπή εντός 10 ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων.

γ) Ειδική προθεσμία υποβολής αιτήσεων για την αναγνώριση καθεστώτος οικονομίας της αγοράς

Δεόντως τεκμηριωμένες αιτήσεις για την αναγνώριση του καθεστώτος οικονομίας της αγοράς, όπως αναφέρεται στο σημείο 5 στοιχείο δ) της παρούσας ανακοίνωσης, πρέπει να υποβληθούν στην Επιτροπή εντός 21 ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων.

7. Γραπτές παρατηρήσεις, απαντήσεις στο ερωτηματολόγιο και αλληλογραφία

Όλες οι παρατηρήσεις και οι αιτήσεις των ενδιαφερομένων μερών πρέπει να υποβληθούν γραπτώς (όχι σε ηλεκτρονική μορφή, εκτός αν προσδιοριστεί διαφορετικά), και πρέπει να αναφέρουν την ονομασία, τη διεύθυνση, την ηλεκτρονική διεύθυνση, τον αριθμό τηλεφώνου, φαξ ή/και τελέξ του ενδιαφερόμενου μέρους.

Διεύθυνση για την αλληλογραφία με την Επιτροπή: Ευρωπαϊκή Επιτροπή Γενική Διεύθυνση Εμπορίου

Διεύθυνση Γ

TERV - 0/13

Rue de la Loi/Wetstraat 200 B - 1049 Βρυξέλλες Φαξ (32-2) 295 65 05 Τέλεξ COMEU B 21877.

8. Άρνηση συνεργασίας

Στις περιπτώσεις που ένα ενδιαφερόμενο μέρος αρνείται την πρόσβαση σε αναγκαία στοιχεία ή γενικότερα δεν τα παρέχει εντός της προβλεπόμενης προθεσμίας ή παρεμποδίζει σημαντικά την έρευνα, επιτρέπεται να συνάγονται συμπεράσματα, καταφατικά ή αποφατικά, όπως προβλέπεται στο άρθρο 18 του βασικού κανονισμού, με βάση τα διαθέσιμα πραγματικά περιστατικά.

Στην περίπτωση που διαπιστωθεί ότι ένα ενδιαφερόμενο μέρος υπέβαλε ψευδείς ή παραπλανητικές πληροφορίες, οι πληροφορίες δεν θα ληφθούν υπόψη και θα χρησιμοποιηθούν τα διαθέσιμα πραγματικά περιστατικά.

(1) ΕΕ L 208 της 18.8.2000, σ. 8.

(2) WT/DS141/AB/R, 1 Μαρτίου 2001.

(3) ΕΕ L 201 της 26.7.2001, σ. 10.

(4) ΕΕ L 56 της 6.3.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2238/2000 (ΕΕ L 257 της 11.10.2000, σ. 2).

Έγκριση των κρατικών ενισχύσεων στο πλαίσιο των διατάξεων των άρθρων 87 και 88 της συνθήκης ΕΚ

Περιπτώσεις όπου η Επιτροπή δεν προβάλλει αντίρρηση

(2001/C 342/04)

(Κείμενο που παρουσιάζει ενδιαφέρον για τον ΕΟΧ)

Ημερομηνία έκδοσης της απόφασης: 28.2.2001

Κράτος μέλος: Κάτω Χώρες

Αριθμός ενίσχυσης: Ν 101/2000

Τίτλος: Συμφωνία μεταξύ των επιχειρήσεων Berendsen Textiel Service BV/Cofiton BV

Στόχος: Εγγειοβελτιωτικά έργα στο Άρνεμ

Νομική βάση: Wet Bodembescherming

Προϋπολογισμός: Έως 9,8 εκατομμύρια ολλανδικά φιορίνια

Ένταση ή ποσό της ενίσχυσης: Δεν εμπλέκεται ενίσχυση ή περιορισμένος σε 0,7 εκατομμύρια ολλανδικά φιορίνια

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 19.9.2001

Κράτος μέλος: Πορτογαλία

Αριθμός ενίσχυσης: Ν 223/01

Τίτλος: Καθεστώς φορολογικών ενισχύσεων στις περιφέρειες της ενδοχώρας

Στόχος: Περιφερειακή ανάπτυξη

Νομική βάση: Portaria

Προϋπολογισμός: 50 εκατομμύρια ευρώ ετησίως

Ένταση ή ποσό της ενίσχυσης: Κυμαινόμενη

Διάρκεια: Έως τις 31 Δεκεμβρίου 2003

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 25.10.2001

Κράτος μέλος: Γερμανία

Αριθμός ενίσχυσης: Ν 251/01

Τίτλος: Πρόγραμμα στήριξης της έρευνας, της ανάπτυξης και της καινοτομίας για ΜΜΕ και εξωτερικά βιομηχανικά-ερευνητικά ιδρύματα στα νέα Länder

Στόχος: Προώθηση των ερευνητικών και αναπτυξιακών δραστητιοτήτων στα νέα Länder

Νομική βάση: Verwaltungsvorschriften zu § 44 Bundeshaushaltsordnung

Προϋπολογισμός: 2001 και 2001: περίπου 123 εκατομμύρια ευρώ

2003: περίπου 120 εκατομμύρια ευρώ

2004: περίπου 115 εκατομμύρια ευρώ

Διάρκεια: Έως τος 31 Δεκεμβρίου 2004

Άλλες πληροφορίες: Η Γερμανία οφείλει να υποβάλλει ετήσια έκθεση σχετικά με την εφαρμογή του προγράμματος

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 2.10.2001

Κράτος μέλος: Γαλλία

Αριθμός ενίσχυσης: Ν 299/01

Τίτλος: Πρόγραμμα ενισχύσεων για τους γάλλους μεταφορείς που χρησιμοποιούν πλωτές οδούς

Στόχος: Στήριξη της ανάπτυξης των ποτάμιων μεταφορών

Προϋπολογισμός: 2896531 ευρώ (19 εκατομμύρια γαλλικά φράγκα) ετησίως

Ένταση ή ποσό της ενίσχυσης: - Τεχνική προσαρμογή των πλοίων: μέγιστη ένταση 30 % (ή 40 % για εξοικονόμιση ενέργειας)

- Διατήρηση των υφισταμένων μονάδων: μέγιστη ένταση 30 %

Διάρκεια: 2001-2003

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 11.10.2001

Κράτος μέλος: Γαλλία

Αριθμός ενίσχυσης: Ν 393/Α/01

Τίτλος: Επέκταση του προσωρινού καθεστώτος ενισχύσεων στις επιχειρήσεις που έχουν πέσει θύματα των θεομηνιών και της πετρελαιοκηλίδας - Βρετάνη και Πικαρδία

Στόχος: Αποκατάσταση των ζημιών που προκλήθηκαν από φυσικές καταστροφές

Προϋπολογισμός: 14 εκατομμύρια ευρώ

Διάρκεια: Έως το τέλος του 2002

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 11.10.2001

Κράτος μέλος: Ισπανία (Castilla-La Mancha)

Αριθμός ενίσχυσης: Ν 508/01

Τίτλος: Μεταποίηση και εμπορία των προϊόντων αλιείας και υδατοκαλλιέργειας

Στόχος: Εφαρμογή διαρθρωτικών μέτρων στον αλιευτικό τομέα, τα οποία εντάσσονται στο κοινοτικό πλαίσιο στήριξης της περιφέρειας Castilla-La Mancha

Νομική βάση: Orden por la que se establece el programa para la mejora de las condiciones de comercialización y transformación de los productos de la pesca y de la acuicultura en Castilla-La Mancha

Προϋπολογισμός: 800 εκατομμύρια ισπανικές πεσέτες (± 4808097 ευρώ) κατ' έτος

Ένταση ή ποσό της ενίσχυσης: Σύμφωνα με τα ποσοστά που προβλέπονται στον κανονισμό (ΕΚ) αριθ. 2792/1999 του Συμβουλίου

Διάρκεια: 2000-2006

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 19.9.2001

Κράτος μέλος: Γερμανία (Thuringia)

Αριθμός ενίσχυσης: ΝΝ 89/2000

Τίτλος: Καθεστώς ενισχύσεων του κρατιδίου της Θουρινγκίας για την προώθηση σχεδίων απασχόλησης και κατάρτισης υπέρ ανέργων, ιδίως ανέργων μακράς διαρκείας, ηλικιωμένων και εργαζομένων με ειδικές ανάγκες

Στόχος: Δημιουργία απασχόλησης σε συνδυασμό με κατάρτιση

Νομική βάση: Richtlinie über die Gewährung von Zuwendungen zur Förderung von Beschäftigungs- und Qualifizierungsprojekten für Langzeitarbeitslose, ältere Arbeitslose und Schwerbehinderte

Προϋπολογισμός: 7 εκατομμύρια ευρώ ετησίως

Ένταση ή ποσό της ενίσχυσης: - Κατ' ανώτατο όριο 65 % για τα ακαθάριστα μισθολογικά έξοδα

- Κατ' ανώτατο όριο 75 % για τα μέτρα κατάρτισης

Διάρκεια: Έως τις 31 Δεκεμβρίου 2002

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids